Ma nger tamawt ɣer snat n temsaɛraq-agi i d-nura, ad d-naf, tesdukkel-itent yiwet n tririt “Aggay n usaɣur / Ayyur”, maca amawal yettwasmersen yemgarad deg kra n wawalen. Ayagi yedda ɣer umgired yellan gar snat n temnaḍin-agi. Ma nger tamawt ad d-naf awalen-agi mgaraden deg tewsit n yisem ( yiɣil – tiɣilt / yigenni – tagnawt ). Deg umedya amezwaru, ad d-naf( yiɣil ) d isem amalay deg waddad amaruz, tbeddel talɣa-is s tmerna n (t) deg tazwra akked (t) deg tagara n yisem ( tiɣilt ) d isem unti deg waddad ilelli. Ma nuɣal ɣer umedya wis sin ad d-naf (Yigenni) d isem amalay deg waddad amaruz, tbeddel talɣa-is s tmerna n ( t ) deg tazwara akked ( t ) deg tagara, akked tmerna n uzgen-iɣriyen (w) uqbel (t) n tagara.